SZO: Visok holesterol globalni problem
U studiji Svetske zdravstvene organizacije navodi se da većina ljudi sa visokim nivoima holesterola širom sveta ne dobija tretmane 
Veza izmedju visokog nivoa holesterola i srčanih napada nije ništa novo. Ali najnovija studija na globalnom nivou služi kao još jedan podsetnik o rastućoj globalnoj epidemiji netretiranih visokih nivoa holesterola koji mogu da izazovu kardiovaskularna oboljenja. Studija je radjena na 147 miliona ljudi i ustanovila je povećanje broja slučajeva visokog holesterola svuda u svetu. Ono što još više zabrinjava, kažu istraživači, je što mnogi od tih pacijenata ne primaju tretman. U Japanu, na primer, 53 odsto onih kojima je ustanovljena dijagnoza visokog holesterola, ne dobija tretman, dok u Tajlandu za 78 odsto preživelih, nikada nije ustanovljena dijagnoza. Stručnjaci ponovo naglašavaju ono što su osnove. Doktorka Čelsi Kidvel je direktorka Džordžtaun Centra za bolesti srca u Vašingtonu. „ Visoki nivo takozvanog lošeg holesterola uzrokuje stvaranje naslaga u krvnim sudovima, što može da uspori dotok krvi u srce. Ako nedovoljno krvi i kiseonika stiže u srce, to može da izazove srčani napad. Ako naslage sprečavaju krv da stigne do mozga, to može da izazove moždani udar. Sam po sebi, visok holesterol ne izaziva nikakve simptome tako da ljudi često nisu svesni problema dok ne dožive srčani ili moždani udar. „ Od kardiovaskularnih bolesti umre više od 17 miliona ljudi svake godine, a Svetska zdravstvena organizacija navodi da se 80 odsto slučajeva odnosi na zemlje u razvoju. Doktor Džozef Sebik iz Klivlendske klinike kaže da bi rizik mogao da se umanji jednostavnim izmenama životnog stila. „ Promene životnog stila ne moraju da budu delotvorne za svakoga. Lekovi bi mogli da postanu neophodni za one čiji nivoi holesterola su veoma visoki. Ali doktorka Kidvel kaže da su lekovi nedostupni za mnoge ljude. Zdravstveni stručnjaci svuda u svetu kažu da bi, zajedno sa praćenjem i tretmanima za holesterol, ljudi trebalo da unose manje soli i zasićenih masti i da izbegavaju duvan. Oni veruju da ti koraci mogu da uspore povećanje nivoa holesterola na globalnom nivou.